PRUDENTII AMARALII 



BRASILIENSIS 



DE SACCHARI OPIFICIO 



C A R 31 E N. 



jjrasiliae segetes, hyblaeoque aemula rnelli 

 Sacchara, arundineis stillantia sacchara nodis 

 Hinc canere aggredior. Notos juvat ire per agros, 

 Et patrios certa moderari lege colonos , 

 Seu cannela serant , alio seu tempore cannas 

 Subjiciant prelis , expressaque sacchara purgent 

 Addensentque igni ; seu jam densata repurgent, 

 Et niveo tandem cogant splendescere cultu. 



Principio quae terra ferat , quae culta recuset 

 Cannarum segetes^ ante explorare memento, 

 Quam tua inexperto commitas semina campo. 

 Nec magnus didicisse labor; nam gleba colore " 

 Proditnr ipsa suo. Cannis erit illa ferendis 

 Optiraa, tentanti quae terga nigrantia passim 

 Praebuerit: tuto rubrae tu deinde secundas 

 Defer humo : sterilem immixta damnabis arena. 

 Sed nigra, et sabulo tibi sicubi gleba tenaci 

 Subrubet, haud usquam melius succrevit arundoi 

 Et longa explicuit nodos felicius hasta. 

 At cave , si propere , vel si prolixior aequo , 

 Luxuriante solo , seges exiit, ilicet omnem 

 Rem tibi confeclam voto grateris inani. 

 Heu ! male terra ferax vires tunc exerit , et sc 

 Foetura in prima diffundit largius humor. 

 Ta sine mansuescat ; sine , vis deferveat illa , 

 Atque alio prius injecto fac semine , campus 

 Sylvestre ingenium , et morcm deponat agrestem. 

 llle impune tibi prius aut lasciviat berbis , 



FLOaA BB.ASIL. II, 37 



